Diari Oficial de la Generalitat Valenciana


Sumari del DOGV 9513, del 17-01-2023 (2022/12240)

Anunci de la informació pública la modificació puntual número 38 del Pla general de Petrer.
-------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12006


Data del document
:   19-12-2022

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * administració local
    * pla d'urbanisme

Anunci de la informació pública la modificació puntual número 38 del Pla general de Petrer. [2022/12408]  
En compliment del que es disposa en l'article 61 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es publica l'acord adoptat pel Ple de l'Ajuntament, en sessió celebrada el dia 15 de desembre de 2022, en relació amb la modificació puntual núm. 38 del Pla general de Petrer que, textualment, en la part dispositiva diu:  
  
  
«Primer. Sotmetre a informació pública la modificació puntual núm. 38 del Pla general de Petrer, que té per objecte possibilitar a l'illa delimitada pels carrers Forns d'Algeps, Mestre Casimir Ruíz, La Pau i Prevere Conrado Poveda, la implantació de l'ús terciari «tc.5 grans superfícies especialitzades en grau 2, situació b», durant el termini de quaranta-cinc dies, mitjançant anunci publicat en el Diari Oficial de la Generalitat Valenciana i en premsa escrita de gran difusió en la localitat, perquè els interessats puguen presentar les al·legacions i suggeriments que estimen oportuns.  
La documentació es podrà consultar a les dependències municipals en horari d'oficina o en la pàgina web de l'ajuntament: http://www.petrer.es/concejalías/urbanismo.  
Segon. Sol·licitar informes de les administracions públiques amb competències que puguen veure's afectades per l'objecte de la modificació.  
Tercer. Suspendre, en els termes de l'article 64 de la LOTUP, la tramitació i l'atorgament de llicències d'obres, instal·lació i ambientals, en l'àmbit objecte del document de planejament que s'exposa al públic, excepte aquelles llicències que siguen compatibles amb l'antiga i la nova ordenació.»  
  
El que es publica per a general coneixement, per la qual cosa se significa que, contra els apartats primer i segon, d'acord amb l'art. 112 de la Llei 39/2015, d'1 d'octubre, del procediment administratiu comú de les administracions públiques, aquest acte és de mer tràmit i no es pot interposar cap recurs en contra, sense perjudici de mostrar l'oposició per a ser tinguda en consideració en la resolució que pose fi al procediment, i formular les al·legacions i presentar els documents i justificacions que estimen pertinents.  
Contra l'apartat tercer, pot interposar, amb caràcter potestatiu, indistintament i alternativa, els següents recursos:  
- De reposició, davant el mateix òrgan que l'ha dictat, en el termini d'un mes, a partir de l'endemà del dia que se li notifique, considerant prorrogat l'endemà hàbil del termini marcat quan l'últim dia recaiguera en dissabte.  
- Contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà del dia que se li notifique, i en el supòsit d'haver interposat amb anterioritat el de reposició, comptats a partir de la notificació de la resolució expressa o de la desestimació presumpta. S'entendrà desestimat aquest a falta de resolució i notificació expressa en el termini d'un mes des de la seua interposició, sense que per a la interposició del recurs jurisdiccional córrega termini el mes d'agost.  
Tot això, sense perjudici de poder utilitzar altres mitjans d'impugnació si ho estima convenient, i del que es preveu respecte a la competència territorial dels jutjats i tribunals d'aquest ordre que estableix l'article 14 de la Llei 29/1998, de 13 de juliol.  
   
Petrer, 19 de desembre de 2022.- L'alcaldessa: Irene Navarro Díaz.